Príloha č. 1 k Rozhodnutiu č.: **045/R/10-S**

**PÍSOMNÁ INFORMÁCIA PRE POUŽÍVATEĽA**

Názov vet. prípravku : **Aptus® EQUINE APTO – FLEX sirup**

Výrobca : Orion Corporation, P. O. Box 65, FI-02101 Espoo, Fínsko.

Držiteľ rozhodnutia : Orion Corporation, P. O. Box 65, FI-02101 Espoo, Fínsko.

Zloženie : **Obsah na 100 ml:**

Hydrolyzovaný kolagén 16 700 mg,

Glukozamín sulfát 2 700 mg,

Chondroitín sulfát 1 300 mg,

MSM (metylsulfonylmetán) 1 000 mg,

Kyselina hyalurónová 300 mg

Brusnicový extrakt (Vaccinium Macrocarpon Fruit Extract) 50 mg

***Doplnkové látky:***

Invertný sirup 70% 40 g, Kyselina citrónová 1,12 g, Karamel 0,5 g, Sorban draselný 0,15 g

***Obsah živín:***

Proteín 16,7 %

Sacharidy 28 %

Tuky 0 %

Voda 35,1 %

Popol 0,5 - 0,6 %

Energetická hodnota: 769,7 kJ

Popis prípravku : Sirup hnedožltej farby.

Druh

a kategória zvierat : Kone.

Charakteristika : Solubilné chondroprotektívum nového typu, založené na ideálnej kombinácii tradičných substancií používaných na podporu chrupaviek a väzov (glukozamín sulfát, chondroitín sulfát, MSM), ku ktorým je pridaná vysoko účinná kyselina hyalurónová a kolagén.

*🡪* ***Kyselina hyalurónová*:** hlavná súčasť kĺbovej synoviálnej tekutiny, zabezpečuje mäkkosť a pružnosť chrupaviek. Má schopnosť i pri nízkej koncentrácii viazať molekuly vody za tvorby viskózneho gélu, ktorý pokrýva trecie plochy kĺbových chrupaviek.

*🡪* ***Kolagén****:* je zdrojom stavebných, ochranných a výživných aminokyselín kĺbových chrupaviek. V hydrolyzovanej forme je vysoko dostupný a ihneď využiteľný.

*🡪* ***MSM (metylsulfonylmetán)*:** je prírodným zdrojom organickej síry, pôsobí najmä ako silný antioxidant, zabraňuje voľným peroxidovým radikálom v poškodzovaní chrupavkovitých i kostných buniek a tkanív.

*🡪* ***Chondroitín sulfát:*** je základnou štrukturálnou zložkou kĺbových väzov a má protizápalové účinky.

*🡪* ***Glukozamín sulfát:*** je súčasťou kĺbových väzov, je prevenciou rozvoja osteoartritídy (najmä v období rastu a po úrazoch kĺbov a šliach).

Oblasť použitia : Pre kone – výživa a regenerácia chrupaviek a väzov v kĺboch.

***Preventívne podávanie*:**

- pred a po športovej sezóne; počas intenzívnej fyzickej záťaže (v prípade športových koní počas tréningu, pri pretekoch)

- u všetkých koní na udržanie dobrej funkcie pohybového systému – výživa, ochrana a regenerácia chrupaviek a väzov v kĺboch, zlepšenie pohyblivosti, prevencia artritídy.

***Terapeutické podávanie:***

Po chirurgických ortopedických zákrokoch – urýchlenie a uľahčenie hojenia, pri osteoartritíde, u koní s vývojovým ochorením kĺbov, u koní so zníženou pohyblivosťou (napr. pri bolestivosti pohybového systému) a zlou jazditeľnosťou – zníženie bolestivosti pri pohybe, po úrazoch a zraneniach pohybového aparátu - zlepšenie pohyblivosti kĺbov, spomalenie progresu artrózy.

Spôsob podania : Celková dávka môže byť podaná jednorázovo, alebo rozdelená na dve dávky podané oddelene.

Podávajte s kŕmením.

Dávkovanie : Hmotnosť:

|  |
| --- |
| do 250 kg 15 ml 1x denne |
| nad 250 kg 30ml 1x denne |

Doba podávania závisí na indikácii a efekte prípravku APTO-FLEX. Pri preventívnom podávaní podávajte 3 mesiace, ďalší mesiac vynechajte a potom kúru zopakujte. Pri terapeutickom podávaní používajte APTO-FLEX trvalo.

Upozornenia : Pred použitím pretrepať. Spotrebujte do dátumu uvedenom na obale. Po otvorení spotrebujte v priebehu 3 mesiacov.

Veľkosť balenia : 1 000 ml.

Spôsob uchovávania : Uchovávajte na suchom mieste v originálnom obale pri izbovej teplote do 25°C. Chráňte pred mrazom a priamym slnečným svetlom. Uchovávať mimo dohľadu a dosahu detí.

Čas použiteľnosti : 2 roky od dátumu výroby.

Označenie : Len pre zvieratá!

Upozornenie na spôsob nakladania a zneškodnenia nepoužitého veterinárneho prípravku a obalu:

Nepoužité a nespotrebované veterinárne prípravky a ich obaly sa likvidujú v zmysle platných právnych predpisov.

Bez predpisu veterinárneho lekára.

Schvaľovacie číslo: 045/R/10-S

[www.aptuspet.com](http://www.aptuspet.com)